cyanic-selkie/wikianc huggingface dataset:
Pyhä lehto
Germaanisten kansojen pyhät lehdot
Pohjoismaiden kuuluisin pyhä lehto oli Adam Bremeniläisen kuvaama Uppsalan temppeli, jossa jokainen puu oli pyhä. Blót-uhrijuhlia järjestettiin yleensä uhrilehdoissa. Adam Bremeniläisen mukaan Pohjolan pakanakuninkaat uhrasivat pyhissä lehdoissa joka yhdeksäs vuosi yhdeksän urosta joka lajista.
Kelttien pyhät lehdot
Kelteillä uhrilehdot olivat tärkeitä rituaalisten uhritoimitusten tapahtumapaikkoja. Kelttien pyhissä lehdoissa uhrattiin sekä ihmisiä että eläimiä eri jumalille, ja druidit valvoivat uhritoimituksia. Usein uhrattiin jumalatar Nemetonalle. Kelttien uhrilehtojen jäännöksiä on löydetty eri puolilta Keski-Eurooppaa sekä Ranskasta ja Britteinsaarilta.
Suomalais-ugrilaiset kansat
Erilaisia pyhiä lehtoja esiintyi useiden eri suomalais-ugrilaisten kansojen keskuudessa. Komit ja udmurtit tunsivat pyhät lehdot nimellä lud. Lehtoja käytettiin uhrimenoissa ja ne rakentuivat yleensä vanhan puun ympärille, joka liitettiin puolestaan jonkinkaltaiseen henkeen. Jokaisella suvulla oli oma lehtonsa ja suuremmat lehdot jaettiin myös suuremman yhteisön kanssa. Mordvalaiset ja marit tunsivat samankaltaiset lehdot nimellä keremet. Jotkin mordvalaisten ja marien lehdoista oli omistettu yksittäisille sankarihahmoille.
Pyhät lehdot Suomessa
Ilmeisesti pyhissä lehdoissa pidettiin vakkajuhlat. Vakkajuhlat olivat pitäjän järjestämät uskonnolliset pidot ja uhrijuhla. Vakkajuhlissa uhrattiin vakallinen uutta ruokaa.
Pyhät lehdot olivat ympäriltään aidattuja, kuten Inkerissä, tai niiden sisällä oli erityinen aidattu alue uhriaitaus. Uhriaitaukseen heitettiin uhreja, mutta niihin ei saanut mennä sisään. Pyhissä lehdoissa saattoi myös olla jumalankuvia.
Kristinuskon levittäytymisen myötä monet kirkot perustettiin pyhien lehtojen paikalle tai niiden läheisyyteen. Lopuille vanhoille palvontapaikoille annettiin kirkon strategian mukaisesti uudet merkitykset ja loput niistä kiellettiin ja demonisoitiin, jolloin niistä muodostui pahojen olentojen tyyssijoja.
Jenny Wilhelms
Jenny Wilhelms (s. 1974) on suomalainen muusikko. Hän on laulaja kansanmusiikkiyhtye Gjallarhornissa sekä soittaa myös viulua ja hardangerviulua.
Wilhelms on opiskellut klassista ja kansanmusiikkia useissa pohjoismaissa, muun muassa Sibelius-Akatemian kansanmusiikkiosastolla Helsingissä.
Wilhelms sovittaa ja säveltää kansanmusiikkia kuoroille ja erilaisille laulukokoonpanoille.
Kevork IV Konstantinopolilainen
Kevork IV Konstantinopolilainen (k. 6. joulukuuta 1882) oli Armenian katolikos vuosina 1867–1882. Hänen aikanaan tehtiin monia uudistuksia, ehkä tärkeimpänä Etšmiadzinin seminaarin perustaminen vuonna 1874. Kevork toi seminaariin musiikkitieteilijöitä Konstantinopolista, minkä ansiosta armenialaista kirkkomusiikkia alettiin julkaista ja kehittää. Kevork myös kehitti kaikkia kirkollisen elämän osa-alueita jumalanpalveluselämästä taloudenpitoon, vahvisti Etšmiadzinin katolikoksen asemaa Kilikian katolikokseen nähden ja perusti Etšmiadziniín museon. Toisaalta Kevork ei juuri kiinnittänyt huomiota vähäosaisiin.
Kevork kuoli raskaan sairauden seurauksena 6. joulukuuta 1882. Häneltä jäi vain muutama rupla, sillä ilmeisesti hänen alaisensa, piispa Vahram, varasti Kevorkin rahat ja arvoesineet tämän kuoltua, sillä kyseistä piispaa ei tämän jälkeen nähty. Kevorkia seurasi katolikoksena Makar I, joka valittiin virkaansa vasta vuonna 1885 viivästyksien vuoksi.
Aleksander Walmann
Aleksander Walmann Åsgården (s. 12. tammikuuta 1986 Porsgrunn, Norja), tunnettu myös pelkällä nimellä Aleksander Walmann, on norjalainen laulaja ja lauluntekijä. Hän voitti Melodi Grand Prix 2017 -kilpailun (Kilpailu, jossa valittiin Norjan vuoden 2017 euroviisudustaja ja -kappale) kappaleella "Grab the Moment" yhdessä JOWSTin kanssa ja tuli näin edustamaan Norjaa vuoden 2017 Eurovision laulukilpailussa Kiovassa, Ukrainassa.
Kari Myyryläinen
Kari Myyryläinen (s. 22. lokakuuta 1963) on entinen suomalainen kilpapyöräilijä.
Suomen tunnetuimpiin pyöräilijöihin kuuluva Myyryläinen voitti 21 Suomen mestaruutta, muun muassa maantieajossa vuosina 1985 ja 1986 ja maantiepyöräilyn aika-ajossa vuosina 1983, 1984, 1985 ja 1993. Vuonna 1985 hänet valittiin TUL:in parhaaksi urheilijaksi. Nykyään hän valmentaa maantiepyöräilijöitä. Myyryläinen kilpaili aktiivisesti myös maastopyöräilyssä.
Myyryläinen sijoittui olympialaisten maantieajossa 25:nneksi Los Angelesissa 1984 ja 63:nneksi Atlantassa 1996. MM-edustajana hän oli seitsemän kertaa ja sijoittui maantieajossa 9:nneksi 1985. Pohjoismaiden mestaruuden hän voitti maantiejoukkueajossa 1983 ja maastoajossa 1993–1994.
Myyryläinen edusti Suomessa Turun Urheiluliittoa, Hyvinkään Pontevaa ja vantaalaista Let's Go-seuraa. Hän siirtyi vuonna 1986 ammattilaiseksi espanjalaiseen Reynolds-talliin. Hän osallistui vuonna 1988 ensimmäisenä suomalaisena Italian ympäriajoon mutta joutui keskeyttämään kilpailun 10. etapilla.
Kari Myyryläisen isä Reijo Myyryläinen ja setä Seppo Myyryläinen ovat voittaneet pyöräilyssä useita TUL:n mestaruuksia. Reijo Myyryläinen toimi pyöräilyn olympiajoukkueen johtajana ja mekaanikkona Los Angelesissa 1984 sekä pyöräilyn ja hiihdon valmennustehtävissä ja kilpailuselostajana.
Veteraanien SM-kilpailuissa 2010 Hyvinkäällä Myyryläinen saavutti hopeaa yli 40-vuotiaiden sarjassa.
Saavutuksia
Lähde:
Meijeristi
Meijeristi-sanan merkitys on eri aikoina vaihdellut. Se on tarkoittanut meijeriliikkeen miespuolista johtajaa, jota naispuolisella on vastannut meijerska. Niiden tilalle tuli käytäntöön alkuun epäonnistuneena pidetty nimitys meijerikkö. Meijerikkö on uudemman määritelmän mukaan naispuolinen meijerissä toimiva ammattihenkilö, joka suorittanut asetuksen mukaisen meijeriharjoittelun ja tietopuolisen meijerikoulun. Sittemmin meijeristi on siirtynyt tarkoittamaan yleisesti maitotuotteiden valmistustehtävissä toimivaa meijerityöntekijää.
Nykyisin meijeristi on Suomessa meijerialan perustutkinnon tutkintonimike, ja sen suorittanut henkilö työskentelee meijerialan yrityksissä erilaisten maidosta valmistettujen tuotteiden valmistuksessa. Hän valmistaa, pakkaa ja varastoi niitä, seuraa ja säätää valmistusprosessia, käyttää koneita ja laitteita ja myös huolehtii pesu- ja puhdistustoiminnoista. Ainoa koulutuspaikka on Hämeen ammatti-instituutti (Hami), ja opiskelu kestää 2–3 vuotta.
Turun birgittalaisluostari
Pyhän Birgitan ja Autuaan Hemmingin kirkon yhteydessä toimiva luostari pitää vierastaloa ja tyttöjen opiskelija-asuntoja. Vierastalo toimii edullisena hotellina, jossa ei ole uskontokuntarajoja. Siellä järjestetään myös retriittejä ja perhejuhlia.
Luostari levittää Suomessa tietoa birgittalaisuudesta sekä jakaa aiheeseen liittyvää kirjallisuutta. Luostarin tukena on toiminut jo sen perustamisvuodesta alkaen Birgittalaissisarten ystävät ry. Luostariin liittyy myös maallikko-oblaattien ryhmä jo 15 vuoden ajan.
Natasha Yi
Natasha Yi (s. 25. maaliskuuta 1979, Boston, Massachusetts Yhdysvallat) on yhdysvaltalainen näyttelijä ja malli. Hänellä on korealaisia sukujuuria. Hän muutti teini-ikäisenä perheensä kanssa Denveriin, Coloradoon.
Yin kuvia on ollut muun muassa Playboyssa ja Import Tunerissa. Hän on esiintynyt myös esimerkiksi elokuvissa Rush Hour 2 ja Kehdosta hautaan.
Asko Argillander
pienoiskuva|Asko Argillander & The Blue Flame Asko Mikael Argillander (s. 14. kesäkuuta 1982) on suomalainen laulaja, jonka elämästä ilmestyi kirja Erään tapon tarina (Like Kustannus, 2018).
Ura
Asko Argillander & The Blue Flame kutsuttiin ensimmäisenä Suomalaisena artistina edustamaan Suomea maailmanlaajuisessa hyväntekeväisyys streamkonsesrtissa Wake Up, Rise Up- Live4Peace tapahtumassa syyskuussa 2022. Konsertti näytettiin 26:lla eri aikavyöhykkeellä ja keräsi yli 40 miljoonaa katsojaa. Konserttia varten levytettiin myös Elvis Presley cover If I can Dream.
Asko Argillander & The Blue Flame julkaisi singlen Have to Party 2022
Asko Argillander & The Blue Flame julkaisi singlen Cold Hand huhtikuussa 2022.
Asko Argillander & The Blue Flame julkaisi singlen Goodbye Stockholm helmikuussa 2022.
Asko Argillander esiintyi Ylen ''Trauma'- dokumentissa vuonna 2021.
Asko Argillander & The Blue Flame julkaisi singlen Pieces of my life, Blue Moon of Kentucky tammikuussa 2019.
Asko Argillanderin lapsuuden kokemuksista julkaistiin true crime -kirja: Erään tapon tarina- jonka on kirjoittanut Katariina Vuori.
Asko valittiin vuoden haapajärviseksi vuonna 2018.
Yksityiselämä
Argillander on kotoisin Haapajärveltä, hänellä on kolme lasta jotka ovat syntyneet vuosina 2002, 2004 ja 2019.
Jami Krannila
Jami Krannila (s. 3. lokakuuta 2000 Pori) on suomalainen jääkiekkoilija, joka pelaa SM-liigajoukkue Rauman Lukossa. Hän on pelipaikaltaan keskushyökkääjä.
Asko Argillander
Yksityiselämä
Argillander avioitui puolisonsa Annamarja Argillanderin kanssa kesäkuussa 2021.
Jami Krannila
Seuraura
Krannila on Tapparan kasvatti. Hän toimi kaudella 2015–2016 seuran C-nuorten varakapteenina. Tri-City Storm varasi Krannilan 133. pelaajana USHL:n varaustilaisuudessa 2017. Kaudella 2017–2018 hän toimi Tapparan B-nuorten varakapteenina. Krannila voitti tehoilla 24+41=65 koko B-nuorten SM-sarjan alku- ja runkosarjan yhteenlasketun piste- ja syöttöpörssin tehoilla 24+41=65. Hän voitti kauden päätteeksi B-nuorten SM-hopeaa. Krannila palkittiin sarjan parhaana hyökkääjänä Esa Peltonen -palkinnolla ja hänet valittiin ensimmäiseen tähdistökentälliseen.
Sioux Falls Stampede varasi Krannilan uudelleen USHL:ään 74. pelaajana kesällä 2018. Hän siirtyi joukkueeseen kaudeksi 2018–2019. Krannila oli Stampeden neljänneksi paras pistemies tehoilla 17+28=45. Hän pelasi kauden aikana myös USHL/NHL Top Prospects Gamessa. Krannila voitti kauden päätteeksi Clark Cupin.
Vuodet 2019–2023 Krannila kävi St. Cloud State Universityn yliopistoa. Sophomore-vuotenaan 2020–2021 hän jakoi tehoilla 11+12=23 joukkueensa sisäisen maalipörssin toisen sijan maanmiehensä Veeti Miettisen kanssa ja pistepörssin kolmannen sijan Nick Perbixin kanssa. 3. joulukuuta 2021 Krannila onnistui tekemään ilmaveivimaalin ottelussa Pohjois-Dakotan yliopistoa vastaan. Junior-vuotenaan 2021–2022 hän oli tehoilla 15+15=30 St. Cloudin toiseksi paras maalintekijä ja kolmanneksi paras pistemies. Senior-vuotenaan 2022–2023 Krannila toimi joukkueensa varakapteenina. Krannila oli St. Cloudin paras pistemies tehoilla 21+19=40. Hän jakoi koko NCHC:n maalipörssin neljännen sijan Ben Steevesin ja Hunter McKownin kanssa sekä sijoittui pistepörssissä kuudenneksi. Yliopistokautensa päätyttyä huhtikuussa 2023 Krannila siirtyi amatööritryout-sopimuksella AHL-joukkue Wilkes-Barre/Scranton Penguinsiin. Hän pelasi siellä kuusi runkosarjaottelua tehden yhden maalin.
Kaudeksi 2023–2024 Krannila siirtyi kaksivuotisella sopimuksella SM-liigajoukkue Rauman Lukkoon.
Maajoukkueura
Reini on pelannut yhden poikien maaottelun.
Muuta
Krannila valmistui ylioppilaaksi Nokian lukiosta.
Islam Suomessa
pienoiskuva|Rukoushetki [[Lahden moskeijassa 2016.]] Islam on yksi Suomen vähemmistöuskonnoista. Pieni muslimiväestö siirtyi Suomeen 1800-luvun lopulla, sillä vuosina 1870–1920 Suomeen muutti Venäjältä noin tuhat tataaria. Uusi muuttoaalto alkoi 1990-luvulla, kun Suomeen tuli somaleja. Sen jälkeen muslimien maahanmuutto on jatkunut muslimimaissa sattuneiden kriisien vauhdittamana muun muassa Somaliasta, Irakista, Iranista, Turkista ja Afganistanista.
Suomessa toimii useita kymmeniä islamilaisia yhdyskuntia, joista monet pitävät yllä myös moskeijoita ja koraanikouluja. Suomalaisia muslimeja on arvioitu olevan 120 000–130 000. Suomen muslimiväestön määrästä ei ole tarkkaa tietoa, sillä sitä ei seurata tilastollisesti. Noin 21 000 henkilöä kuuluu muodollisesti jäsenenä islamilaisiin yhdyskuntiin.
Mirko Vučinić
Vučinić valittiin Montenegrossa vuoden parhaaksi jalkapalloilijaksi seitsemän kertaa: vuosina 2006, 2007, 2008, 2010, 2011, 2012 ja 2013.
Islam Suomessa
Yleistä
1990-luvulta alkaen maahanmuutto Suomeen on lisääntynyt, ja tämä koskee myös muslimien maahanmuuttoa. On arvioitu, että kaikista vuosina 1990–2009 ulkomailla syntyneistä maahanmuuttajista 17 prosenttia oli muslimeja. Vielä 1990-luvun alussa Suomessa asui vain tuhatkunta muslimia. Muslimien määrän kasvaessa islam on saanut lisääntyvää huomiota julkisuudessa.
Mirko Vučinić
Ura
Vuonna 2006 Vučinić siirtyi Romaan Leccen pudottua Serie B:hen toistamiseen neljän vuoden sisällä. Osapuolet sopivat aluksi vuoden lainapestistä, josta Roma maksoi Leccelle 3,3 miljoonaa euroa, mutta ensimmäisen kauden jälkeen seura hankki Vučinićin pysyvästi riveihinsä 7,5 miljoonalla eurolla. Sopimus ulottui vuoteen 2011. Romassa Vučinićillä on ollut ajoittain vaikeuksia saada vastuuta valmentaja Luciano Spallettin yhden kärkipelaajan pelitaktiikassa johtuen joukkueen kapteenin Francesco Tottin asemasta hyökkäyksessä. Kaudella 2006–2007 hän kärsi myös polvivaivoista, jotka vaativat leikkaushoitoa. Tästäkin huolimatta hän onnistui maalinteossa sekä Serie A:ssa että Mestarien liigassa, jossa hän teki voittomaalin puolivälieräottelussa Manchester Unitedia vastaan. Kaudella 2007–2008 hän pelasi myös vasempana laitalinkkinä.
Kaudeksi 2011–2012 Vučinić siirtyi nelivuotisella sopimuksella Serie A:ssa pelaavaan Juventukseen. Juventus maksoi siirrosta Romalle 15 miljoonaa euroa. Vučinić pelasi Juventuksessa kolme kautta ja voitti seurassa kolme Italian mestaruutta sekä kaksi Italian supercupia.
Islam Suomessa
Yleistä
Enemmistö muslimeista asuu Uudellamaalla. Muita merkittäviä keskuksia ovat Turku ja Tampere. Islamopas.com luettelee vuonna 2022 yhteensä 29 sunnimoskeijaa Suomessa.
Mirko Vučinić
Ura
Vučinić siirtyi heinäkuussa 2014 Arabiemiirikuntien liigan Al Jaziraan kolmen vuoden sopimuksella. Hän teki debyyttikaudellaan seurassa 23 pääsarjaottelussa 25 maalia ja hänet valittiin kauden päätteeksi Arabiemiirikuntien liigan kauden parhaaksi ulkomaalaispelaajaksi.
Islam Suomessa
Venäjän tataarit
Suomen suuriruhtinaskunnan venäläisissä varuskunnissa palveli 1800-luvulla myös muslimeja, jotka joskus jäivät palveluksensa jälkeen maahan. Kansalaisuuden he saivat Suomen itsenäisyyden myötä vuonna 1920.
Mirko Vučinić
Ura
Vučinić lopetti ammattilaisuransa kesäkuussa 2017.
Islam Suomessa
Venäjän tataarit
Tarkistamattoman tiedon mukaan ensimmäinen tataarikauppias saapui Suomeen vuonna 1868. Suomeen muutaman vuosikymmenen aikana tulleet noin tuhat tataaria ovat melkein kaikki kotoisin Moskovasta itään sijainneesta Aktukin kylästä (91 %) ja samasta Nižni Novgorodin piirikunnasta (98 %). Muutto alkoi kauppamatkoina ja johti kokonaisten sukujen siirtymiseen.
Mirko Vučinić
Maajoukkue
Vučinić pelasi Serbia ja Montenegron alle 21-vuotiaiden maajoukkueessa ja muun muassa teki hattutempun joukkueelle vuoden 2006 EM-kilpailupaikan varmistaneen karsintaotteluparin ensimmäisessä osaottelussa Kroatiaa vastaan 12. marraskuuta 2005. Varsinaisessa lopputurnauksessa hän pelasi kuitenkin vain yhden Serbia ja Montenegron neljästä ottelusta. Serbia ja Montenegron A-maajoukkueessa Vučinić teki ensiesiintymisensä harjoitusottelussa Belgiaa vastaan 4. kesäkuuta 2005 ja pelasi vuosina 2005–2006 yhteensä kolme ottelua. Vuoden 2006 MM-kilpailut hän joutui jättämään väliin loukkaantumisen vuoksi.
Islam Suomessa
Venäjän tataarit
Hietaniemen hautausmaan islamilainen hautausmaa vihittiin käyttöön vuonna 1871. Myös Viipurissa oli islamilainen hautausmaa ja Terijoella moskeija. Tataareja asettui myös Kotkaan, Kuopioon ja Turkuun. Turun islamilainen hautausmaa otettiin käyttöön vuonna 1912.
Mirko Vučinić
Maajoukkue
Montenegron itsenäistyttyä Vučinić siirtyi edustamaan vasta perustettua Montenegron maajoukkuetta. Hän teki joukkueen historian ensimmäisen maalin sen kansainvälisessä ensiesiintymisessä Unkaria vastaan 24. maaliskuuta 2007. Hänet valittiin myös joukkueen kapteeniksi.
Islam Suomessa
Venäjän tataarit
Uskonnollista toimintaa Helsingin muslimit harjoittivat hyväntekeväisyysyhdistyksen muodossa vuodesta 1915. Suomessa astui voimaan uskonnonvapauslaki vuonna 1923 ja kaksi vuotta myöhemmin tataariyhteisö järjestäytyi nimellä Suomen muhamettilainen seurakunta. Nimi muutettiin Suomen Islam-seurakunnaksi vuonna 1963. Järjestöön ei ole hyväksytty myöhemmin jäseneksi muita kuin tataareja. Venäjän vallankumouksen myötä Suomeen saapui tataarisiirtolaisia, mutta muuttovirta tyrehtyi 1920-luvulla ja viimeiset tataarit tulivat rajan yli vuonna 1930. Sotien aikana heistä armeijassa palveli 76, joista 14 kaatui. Tampereen islamilainen seurakunta perustettiin vuonna 1943. Vuonna 2014 Suomen kahdessa tataariseurakunnassa oli kaikkiaan 587 jäsentä, ja lukumäärä on laskussa.
Vanuatun vatu
Vatu on Vanuatun virallinen rahayksikkö. Se korvasi vuonna 1982 Uusien Hebridien frangin sekä Australian dollarin. Vatu ei jakaannu pienempiin osiin, kuten esimerkiksi sadasosiin. Vatun ISO 4217 -valuuttatunnus on VUV.
Islam Suomessa
Nykyajan siirtolaisuus
Suomeen saapui muita muslimeja kuin tataareja vasta 1960-luvulla. Maahanmuutto oli vähäistä aina 1980-luvulle saakka, mutta muslimeja saapui jonkin verran Pohjois-Afrikasta ja Lähi-idästä. Syinä olivat yleensä avioliitto, yliopisto-opiskelu, seikkailu tai työnhaku. Suomeen muuttaneet arabit perustivat vuonna 1986 Helsinkiin Suomen Islamilaisen Yhdyskunnan. 1980-luvun loppupuolella maahanmuutto kasvoi ja painopiste siirtyi humanitaariseen maahanmuuttoon. Neuvostoliiton romahduksen myötä maahanmuutto lisääntyi voimakkaasti 1990-luvun vaihteessa, jolloin Suomeen saapui Neuvostoliitosta etenkin islaminuskoisia somaleita. Tulijoissa oli lisäksi Irakin kurdeja sekä muslimeja Iranista ja Turkista. Vuodesta 1993 lähtien muslimipakolaisia saapui entisen Jugoslavian alueelta sekä myöhemmin Afganistanista. Arviolta kaksi kolmasosaa muslimeista saapui Suomeen tuolloin humanitaarisista syistä.
Mirko Vučinić
Saavutukset
Roma Juventus
Islam Suomessa
Sunnit ja shiiat
Suomen somalit ovat valtaosin shafi’i -koulukuntaa seuraavia sunnimuslimeja. Heidän keskeisimmät yhdistyksensä ovat Suomen Islamilainen Yhdyskunta ja Helsinki Islam Keskus.
Vanuatun vatu
Kolikot
Lähde:
Islam Suomessa
Sunnit ja shiiat
Vuoden 2012 arvion mukaan šiialaisia oli Suomen muslimeista 10–15 prosenttia. Aiempina vuosina shiialaiset kävivät sunnimoskeijoissa, mutta 2000-luvulla he alkoivat järjestäytyä omiin moskeijoihinsa. Vuoden 2015 turvapaikanhakijoiden koostumus vaikutti siihen, että Suomessa shiioja arvellaan olevan noin 20–25 % kaikista muslimeista. Heidän lähtömaitaan ovat olleet Irakin lisäksi Afganistan, Iran ja Pakistan. Sunnien ja shiiojen välinen vastakkainasettelu kärjistyi Lähi-idässä Irakin sodan jälkeisessä tilanteessa. Vihamielisyydet ovat heijastuneet myös Suomeen, missä ryhmien välisistä toistuvista pahoinpitelyistä vain osa on tullut poliisin tietoon.
Vanuatun vatu
Setelit
Lähde:
Islam Suomessa
Uskonnolliset yhdyskunnat
Suomessa toimii toista sataa itsenäistä islamilaista uskonnollista yhdyskuntaa. Pääkaupunkiseudulla ne ovat usein jakautuneet kielitaustan ja kansallisuuden mukaan (somali, arabia, persia, urdu, turkki). Laaja luettelo islamilaisista yhdyskunnista löytyy uskonnot.fi-sivustolta. Joitakin yhdyskuntia ovat seuraavat:
Mirko Vučinić
Saavutukset
Henkilökohtainen
Islam Suomessa
Uskonnolliset yhdyskunnat
Useimmat moskeijat ovat monikielisiä, mutta suomen kieltä käytetään yhä enemmän. Uskonnollisissa toimituksissa kielenä on aina arabia. Euroopassa tehdyt tutkimukset viittaavat siihen, että aktiivisia osallistujia on muslimien vähemmistö. Moskeijoita on Suomessa useita kymmeniä. Sanan käyttö on vaihtelevaa, moskeijan sijaan voidaan puhua rukoushuoneesta. Suomessa ei ole suurta keskusmoskeijaa, Helsingin suurmoskeijahanke kaatui vuonna 2017.
Vuonna 2020 perustettiin BuraQ-niminen yhdistys, jonka tavoitteena on tukea Suomessa asuvien muslimitaustaisten HLBTIQ-henkilöiden hyvinvointia sekä parantaa heidän asemaansa Suomen muslimiyhteisöjen sisällä.
Patentti- ja rekisterihallituksen Yhdistysnetti-palvelusta löytyi kesäkuussa 2022 kaikkiaan 173 rekisteröityä yhdistystä ja viisi vireillä olevaa hakemusta hakusanalla ”islam*” tai ”muslim*”. Yhdistyksistä useimmat (89) toimivat pääkaupunkiseudulla.
Arvio muslimien lukumäärästä
Muslimien lukumäärä Suomessa oli vuonna 2006 noin 40 000. Amerikkalainen Pew Research Center arvioi määräksi vuonna 2010 noin 60 000. Vuonna 2015–2016 heitä oli Ylen arvion mukaan runsaat 70 000. Vuonna 2022 suomalaisia muslimeja on arvioitu olevan noin 120 000 perustuen Tilastokeskuksen ja Uskonnot Suomessa -hankkeen tietoihin. Korkeamman arvion mukaan Suomessa elää arviolta 120 000 – 130 000 muslimia tai muslimitaustaista henkilöä.
Islamilaisiin yhdyskuntiin kuului Suomessa vuonna 2021 noin 21 000 henkilöä. Islamiin on tiettävästi kääntynyt tuhansia suomalaisia. Vuonna 2006 Suomessa oli islamiin kääntyneitä 800–1000. Kääntymisen syynä on usein ollut avioliitto muslimimiehen kanssa. Avioliiton merkitys kääntymisen taustatekijänä on nykyisin pienempi.
Muslimien lukumäärä kasvaa Suomessa ja muualla Euroopassa sekä maahanmuuton että väestönkasvun myötä. Tämä johtuu muslimiväestön korkeammasta hedelmällisyydestä kantaväestöön verrattuna. Suomessa musliminaiset saavat keskimäärin 3,1 lasta, kun Suomen kokonaishedelmällisyysluku on ollut alimmillaan 1,35 vuonna 2019. Ryhmien välinen ero on suurin Euroopassa. Pew-ajatuspaja arvioi vuonna 2017, että jos maahanmuutto jatkuu pitkän aikavälin trendejä vastaavalla tasolla, Suomen muslimiväestö olisi vuoteen 2050 mennessä kasvanut 720 000 henkeen eli 11,4 prosenttiin. Siirtolaisinstituutin johtaja Tuomas Martikainen arvioi vuonna 2019 muslimien määrän kasvavan, mutta tarkkoja lukuja ei voi tietää. Maahanmuuttajaryhmillä syntyvyys tulee melko nopeasti lähemmäs kantaväestöä.
Islam yhteiskunnassa
Islaminuskolla on poliittinen ulottuvuus, koska siihen kuuluu ajatus Jumalan laista eli šariasta. Šaria sisältää siviili- ja rikosoikeuden lisäksi myös esimerkiksi käyttäytymiseen ja pukeutumiseen liittyviä asioita. Jälkimmäiset ovat yksityisasioita, jotka eivät liity maalliseen lainsäädäntöön. Suomessa toimii lukuisia halal-lihaa myyviä kauppoja. Elintarvikevirasto julkaisi vuonna 1995 muslimien ruokailuoppaan, jossa luetellaan sikaperäisiä aineita sisältäviä elintarvikkeita ja lisäaineita. Yhteiskunnallisista kysymyksistä kritiikkiä ovat herättäneet ainakin musliminaisten huivin käyttäminen sekä ympärileikkaus.
Suomalaiset ovat mieltäneet islamin usein vieraaksi ja suomalaisuudelle vastakkaiseksi ilmiöksi. Suomalaisten asenteet islamia kohtaan ovat olleet kyselytutkimuksissa kielteisiä. Mahdollisena selityksenä tälle on esitetty, että tiedotusvälineissä islam on ollut esillä ennen kaikkea väkivaltaisuuksien yhteydessä ja suomalaiset mieltävät sen kehittymättömäksi ja epädemokraattiseksi. Lisäksi suomalaiset suhtautuvat tutkimusten mukaan kielteisesti näkyvään uskonnonharjoitukseen, jota edustavat pukeutumiskäytännöt, rukoilu ja muut perinteet.
Suomen evankelis-luterilainen kirkko on käynyt aktiivisesti vuoropuhelua muslimien kanssa.
Islamin opetus kouluissa
Suomen koululaitoksessa on järjestetty muslimeille oman uskonnon opetusta 1990-luvulta alkaen. Oppilaitokset järjestävät tarvittaessa tiloja rukoilua varten. Islamin aineenopettajia koulutetaan Helsingin yliopiston teologisessa tiedekunnassa. Opetushallitus on tuottanut islamin uskonnon oppikirjasarjan perusopetukseen. Muslimioppilaat voivat valita oman uskonnon opetuksen sijasta myös elämänkatsomustiedon tai oman yhdyskunnan opetuksen. Islamia ei voi kirjoittaa ylioppilaskokeessa. Peruskoulujen toimintaa ohjaavat uskonnonvapauslaki, perusopetuslaki sekä opetussuunnitelma. Vuonna 2014 islamin uskontoon osallistui 1,73 prosenttia perusopetuksen oppilaista.
Muslimien kokemukset
Euroopan unionin perusoikeusvirasto teki 2017 tutkimuksen EU-maissa asuvien muslimien syrjintäkokemuksista. Tutkimuksen mukaan muslimit olivat kohdanneet Suomessa keskimääräistä enemmän syrjintää ja häirintää. Suomalaiset muslimit olivat silti voimakkaammin kiintyneitä kotimaahansa kuin muslimit missään muussa EU-maassa.
Teemu Pauha teki vuonna 2018 väitöskirjan nuorten muslimien kotoutumisesta Suomeen. Pauhan mukaan suomalaisuus ja islam koettiin jonkin verran ristiriitaisina. Se, määrittelikö nuori itsensä suomalaiseksi vai ei, saattoi muuttua tutkimushaastattelun aikana useasti. Monien nuorten mielestä on hienoa kuulua kahteen kulttuuriin. Monille suomalaisille musliminuorille kahdesta identiteetistä ensisijainen oli maailmanlaajuinen islam. Se määritti ne rajat, joiden puitteissa suomalaisuutta voitiin omaksua. Suomalaisuus saatettiin yhdistää alkoholijuomien käyttöön, rasismiiin tai kristinuskoon. Tutkitut kertoivat myös ulkopuolisuuden tunteesta. Suomelle oltiin kiitollisia, mutta ”suomalaisessa yhteiskunnassa tulee koko ajan vastaan muistutuksia siitä, että sinä et ole ihan täysin suomalainen”.
Suomalaisten muslimien uskonnollisuus
Lähes kaikki Suomen somalit ja enin osa turkkilaisista pitää uskontoa tärkeänä, kun taas suomalaisista näin kokee vain joka neljäs. Muslimimaahanmuuttajien uskonnollisuus ei Suomessa ole laskenut, vaan se on pysynyt korkealla tasolla tai jopa voimistunut.
Islamista eroamiseen suhtaudutaan Suomen muslimien keskuudessa vaihtelevasti. Uskontojen uhrien tuki ry:n toiminnanjohtaja on todennut, että islamista eroaminen voi olla ”rankka paikka”. Islamista luopuminen voi johtaa hyljeksintään, pelotteluun ja väkivallalla uhkailuun. Monelle perhe tai ystävät ovat suuttuneet, toiset teeskentelevät olevansa yhä uskossa. Salaa uskostaan luopunut naiskaksikko perusti vuonna 2015 Suomen ex-muslimit -blogin. Bloginpitäjien mielestä erityisesti somalien keskuudessa on yleistä tulkita islamia konservatiivisesti. Varsinkin naisten elämä on vahvasti valvottua pukeutumissääntöineen.
Julkisesti islamista irtautumisesta ovat Suomessa puhuneet vain harvat. Yle uutiset haastatteli vuonna 2016 uskosta luopunutta Malikia. Osa ystävistä katkaisi välinsä Malikiin tämän ratkaisun jälkeen. Suomessa Malik on voinut olla avoimesti uskonnoton eivätkä vapaamielisemmät muslimit olleet hänen ratkaisuaan tuominneet. Suomen Islamilaisen Yhdyskunnan imaamin Anas Hajjarin mukaan uhkailu on kielletty ja islamin oppiin kuuluu, ettei ketään pakoteta uskomaan.
Radikaali islam
18. elokuuta 2017 Turussa tapahtui ensimmäinen jihadistisessa tarkoituksessa tehty islamilainen terroriteko Suomessa. Teon suoritti marokkolainen Abderrahman Bouanane, joka oli saanut kielteisen turvapaikkapäätöksen. Kahdella keittiöveitsellä tehdyn hyökkäyksen uhreiksi joutui Turun kauppatorilla kymmenen henkilöä, joista kaksi kuoli. Merkit islamilaisesta radikalismista olivat Suomessa aikaisemmin vähäisiä. Vuosina 2012–2016 Suomesta matkusti yli 80 viranomaisten tunnistamaa vierastaistelijaa Syyriaan.
Suojelupoliisi oli vuonna 2021 huolestunut Suomessa todetusta ylisukupolvisesta radikalisoitumisesta, jota on havaittu jo kolmannessa polvessa. Supo pitää tärkeänä estää ääri-islamilaisia verkostoja vahvistumasta. Sisäministeriön tilannekatsauksen mukaan vuonna 2019 terrorismin torjunnan kohdehenkilöitä oli 390. Heistä valtaosa kannatti tai tuki toiminnallaan radikaali-islamistista terrorismia. Uhkakuvana on, että yksittäiset toimijat imevät vaikutteita ennen kaikkea internetistä ja ryhtyvät sitten tekoihin. Suomen vankiloissa on tapahtunut muun muassa muslimitaustaisten vankien tekemiä pahoinpitelyjä, joilla epäillään olleen uskonnollinen peruste. Lisäksi on havaittu, että ääri-islamiin liitettäviä terrori-iskuja on juhlittu vankiloissa.
Joitakin islamilaisia järjestöjä Suomessa
Suomessa oli vuonna 2022 yhteensä 173 islamilaista rekisteröityä yhdistystä. Seuraavassa on lueteltu vain kuudesosa kaikista.
Luettelo Freud Marx Engels & Jungin kappaleista
Tämä on luettelo Freud Marx Engels & Jung -yhtyeen levyttämistä kappaleista aakkosjärjestyksessä. Listassa on kaikkiaan 149 kappaletta.
Daniel Komen
Daniel Kipngetich Komen (s. 17. toukokuuta 1976) on kenialainen keski- ja pitkien matkojen juoksija. Komen voitti vuoden 1997 MM-kilpailuissa kultaa 5 000 metrillä. Lisäksi hän sijoittui viidenneksi Sevillan vuoden 1999 MM-kisojen vastaavalla matkalla.
Komen juoksi ensimmäisenä miehenä kaksi peräkkäistä mailia alle neljän minuutin parantaen 2 mailin maailmanennätykseksi 7.58,61. Hän oli myös toinen ihminen maailmassa Said Aouitan jälkeen joka juoksi 5 000 metriä alle 13 minuutissa ja 1 500 metriä alle kolmen ja puolen minuutin. Hänen nimissään on myös 3 000 metrin maailmanennätys sekä sisä- että ulkoradoilla. Hän juoksi maailmanennätyksen myös 5 000 metrillä Brysselissä 1997, mutta sen rikkoi pian Haile Gebrselassie.
Daniel Komen tunnettiin huippuvuosinaan keinuvasta juoksutyylistään sekä siitä, että hän juoksi erilaisilla taktiikoilla, kuten välillä alusta loppuun kovaa ja välillä kyttäillen ja lopussa vaiheittain kiristäen.
Daniel Komen ei ole sukua toiselle huippujuoksijalle Daniel Kipchirchir Komenille.
Ellisif Wessel
Ellisif Rannveig Wessel (o.s. Müller, 14. heinäkuuta 1866 Gausdal – 28. marraskuuta 1949 Kirkkoniemi ) oli norjalainen ammattiyhdistysvaikuttaja, toimittaja ja valokuvaaja, joka oli yksi Finnmarkin työväenliikkeen pioneereista.
Elämä
Etelä-Norjan Gausdalissa syntynyt Wessel kasvoi jyrkän pietistisessä lääkäri Wilhelm Jacobi Müllerin perheessä. Vuonna 1886 hän avioitui serkkunsa Andreas Bredahl Wesselin (1858–1940) kanssa. Samana vuonna pariskunta muutti Jäämeren rannalle Kirkkoniemeen, josta Andreas Wessel sai piirilääkärin viran. Pariskunta jäi lopulta lapsettomaksi, sillä ainoa elävänä syntynyt lapsi kuoli alle vuoden ikäisenä, jonka lisäksi Ellisif Wessel sai kuusi keskenmenoa.
Wessel oli nuorena kiinnostunut muun muassa teosofiasta, mutta lähti mukaan työväenliikkeen toimintaan nähtyään työtapaturmissa loukkaantuneita Sydvaranger-kaivosyhtiön työläisiä, jota hänen puolisonsa hoiti. Wessel ryhtyi organisomaan lakkoja ja mielenosoituksia työläisten olojen parantamiseksi, ja vuonna 1904 hän liittyi sosialidemokraattiseen Norjan työväenpuolueeseen. Wessel toimi muun muassa vuonna 1906 perustamansa Nordens Klippe -ammattiliiton sihteerinä ja oli aktiivisesti mukana myös naisasialiikkeessä. Epäonnistuneen vuoden 1905 vallankumouksen jälkeen Wessel avusti Norjaan paenneita venäläisiä vallankuomuksellisia, ja toimi myöhemmin bolševikkien yhdyshenkilönä. Wesselin luona vieraili muun muassa Vuoreijan kalatyöläisiä tapaamassa käynyt Lev Trotski, ja hänen yhteystietonsa olivat myös V. I. Leninin osoitekirjassa. Venäläisten ja saksalaisten sosialistien lisäksi Wessel otti vaikutteita venäläisiltä nihilisteiltä, mutta siirtyi lopulta 1910-luvun aikana syndikalismiin. Valtakunnalliseen julkisuuteen hän nousi vuonna 1913 hyökätessään Ny Tid -lehdessä julkaistussa kirjoituksessaan Social-Demokratenia vastaan, joka oli tuominnut Kristianiassa tapahtuneen teollisuuspohatan ryöstömurhan. Wesselin mukaan porvarilliset sosialidemokraatit eivät ymmärtäneet tekoon johtaneita sosiaalisia epäkohtia. Lehtikirjoituksen johdosta Aftenposten piti Wesseliä ”verenhimoisena” ja Morgenbladet kutsui häntä ”murhanenkeliksi”. Tapauksen myötä Wessel ryhtyi sosialidemokraattisten lehtien sijasta kirjoittamaan radikaalimpiin julkaisuihin, kuten Revolt, Direkte Aktion, Solidaritet ja Alarm. Vuodesta 1914 lähtien hän julkaisi omaa lehteä Klasse mot klasse, johon kirjoitti muun muassa kirjailija Johan Falkberget.
Lokakuun vallankumouksen jälkeen norjalaiset syndikalistit suhtautuivat kielteisesti bolševikkien valtapyrkimyksiin, mutta Wessel tuki heitä avoimesti. 1920-luvulta lähtien Wesselillä oli läheiset suhteet kommunisteihin, vaikkei hän milloinkaan liittynyt Norjan kommunistisen puolueen jäseneksi. Myöhemmin 1930-luvulla Wesselin pariskunta julkaisi useita Neuvostoliittooa myönteisesti käsitteleviä kirjoituksia. Norjan miehityksen jälkeen kuningas Haakon VII vieraili Finnmarkissa ja olisi halunnut nähdä myös Wesselin, mutta monarkian vastustajana hän kieltäytyi tapaamisesta.
Wessel käänsi norjaksi muun muassa venäläisen sosialistivallankumouksellisen Grigori Geršunin muistelmat, ja yritti kääntää Karl Marxin tuotantoa saameksi. Lisäksi hän julkaisi muun muassa lapsille suunnatun runokirjan Den lille socialist. Vuodesta 1895 lähtien Wessel harrasti parinkymmenen vuoden ajan innokkaasti valokuvausta kiertäen eri puolilla Finnmarkia kuvaamassa työläisten ja maaseudun köyhälistön elämää. Hän vieraili kuvausretkillään myös Suomen puolella Lapissa sekä Venäjälle kuuluneessa Petsamossa. Useita satoja Wesselin kuvia on Varangerin museon kokoelmissa Vesisaaressa sekä Oslossa Norjan kansanmuseon kokoelmissa.
Salla (nimi)
Salla on suomalainen naisen etunimi. Se on mahdollisesti muunnos nimestä Saara, mutta sen syntyyn on vaikuttanut myös Lapin tunnettu paikannimi Salla. Salla tarkoittaa syliä pohjoissaameksi.
Digi- ja väestötietoviraston tietojen mukaan Salla-nimen on 1900-luvun alusta vuoden 2019 loppuun mennessä saanut 5 990 henkilöä. Heistä yli puolet on 1980- ja 1990-luvuilla syntyneitä.
Äijäenergiaa
Äijäenergiaa on Frederikin studioalbumi, joka julkaistsiin 8. kesäkuuta 2007. Levy sisältää mm. kappaleet ”Äijäenergiaa”, ”Porno on pop” sekä Reetun versiot Boney M:n ”Rasputin” kappaleesta ja Tom Jonesin hitistä ”Sexbomb”. Mukana oli myös moderni versio Wolde Valdemar Punnalan kappaleesta ”Naulaan ja naputan”. Huumorikappaleet ”Mao Tse Tung” ja ”Idi Amin” olivat jatkoa Reetun historian mahtihahmoista kertovien laulujen sarjaan, joka alkoi 1979, kun Reetu levytti kappaleen ”Tsingis Khan”. Tyyliltään Reetu jatkoi huumoripitoisella ”junttidisko”-linjalla. Sanoittajina toimivat mm. Ilkka Vainio, Jope Ruonansuu ja Tommy Huovinen, jonka käsialaa on mm. nimiraita ”Äijäenergiaa”.
Atelinae
Hämähäkkiapinat (Atelinae) on Etelä-Amerikassa elävä hämähäkkiapinoiden alaheimo.
Voicey-gaala 2007
Voicey-gaala 2007 oli ensimmäistä kertaa järjestetty palkintogaala, jossa Kanadan Voices.com jakoi vuotuiset Voicey-palkinnot vuoden 2007 parhaille ääninäyttelijöille. Gaala järjestettiin maaliskuussa 2007 Kanadassa.
Ehdokkaat ja voittajat
Pääluokkien ehdokkaat ja voittajat (lihavoituna):
Stampe SV.4
thumb|Stampe SV.4C thumb|Stampe SV.4
Stampe SV.4 oli belgialaisen Stampe & Vertongen -tehtaan kehittämä kaksitasoinen koulukone.
Kone lensi ensi kerran vuonna 1933. Sen suunnitteli George Ivanov.
Konetta valmistettiin useissa tehtaissa Belgiassa, Ranskassa (esimerkiksi Société Nationale de Constructions Aéronautiques du Nord) ja Ranskan siirtomaassa Algeriassa kaikkiaan 940 kappaletta. Koneen pääasiallinen käyttäjä oli Belgian ilmavoimat, joka käytti konetta vuodesta 1947 vuoteen 1975.
EBC
thumb|Koffin Porter-olut on todella tummaa (EBC=300). EBC on Euroopassa käytettävä olutpullojen ja -tölkkien etiketissä oleva ilmoitus, joka kertoo oluen väristä. Alhainen lukema kertoo oluen olevan vaaleaa, kun taas korkea lukema kertoo oluen olevan tummaa. Vaalean lageroluen EBC-arvo voi olla esimerkiksi väliltä 4-8 ja tumman stoutin tai portterin lukema voi olla puolestaan noin 50 tai ylikin.
Ernst von Wildenbruch
thumb|Ernst von Wildenbruch Ernst von Wildenbruch (3. helmikuuta 1845 Beirut, Libanon – 15. tammikuuta 1909 Berliini) oli saksalainen kirjailija ja runoilija. Hänen tuotantoonsa sisältyy näytelmiä, balladeja, romaaneja ja novelleja.
EBC
EBC asteikko on kvantitatiivinen. Oluen väri voidaan määrittää kyvetillä ja mittalaitteella. Kyvettiin otettu olutnäyte asetetaan spektrofotometriin, jolla mitataan valon absorptio näytteen läpi kulkiessaan aallonpituudella 430 nm.
Maria Rooth
Maria Elisabeth Rooth (s. 2. marraskuuta 1979 Ängelholm, Skåne, Ruotsi) on ruotsalainen uransa päättänyt jääkiekkoilija. Rooth pelasi urallaan hyökkääjänä. Hänen saavutuksiinsa kuuluu hopeamitali naisten jääkiekon talviolympialaisista 2006 sekä pronssimitali talviolympialaisista 2002.
EBC
EBC on Euroopan panimoiden tieteellis-tekninen yhteisjärjestö. Suomalaiset Tor-Magnus Enari ja Esko Pajunen ovat toimineet sen presidentteinä.
Ernst von Wildenbruch
Elämä ja ura
Erns von Wildenbruch syntyi Libanonissa Beirutissa, jossa hänen isänsä Ludwig von Wildenbruch oli Preussin pääkonsulina. Wildenbruch vietti lapsuutensa Ateenassa ja Konstantinopolissa, jossa hänen isänsä työskenteli Preussin lähetystössä.
Wildenbruch saapui Saksaan 1857, opiskeli aluksi Halle an der Saalessa, sitten Französische Gymnasiumissa Berliinissä ja kadettikoulussa. Vuonna 1863 hän sai upseerinviran Preussin armeijasta ja osallistui sotaan Itävaltaa vastaan 1866. Sen jälkeen Wildenbruch opiskeli lakia Berliinin yliopistossa ja toimi upseerina vuosina 1870–1871 käydyssä Ranskan-Preussin sodassa.
Maria Rooth
Rooth valittiin vuonna 2015 IIHF Hall of Fameen.
Ernst von Wildenbruch
Elämä ja ura
Wildenbruch nimitettiin 1876 ulkoministeriöön, jossa hän työskenteli vuoteen 1900. Hänen ensimmäiset suosiota saavuttaneet teoksensa olivat sankarirunoelmat Vionville (1874) ja Sedan (1875). Wildenbruch julkaisi runokokoelman Lieder und Balladen 1877, runsaasti näytelmiä ja useita novellikokoelmia, joista tunnetuimpia ovat Novellen (1883), Neue Novellen (1885) ja Tiefe Wasser 1897.
Wildenbruch meni 1885 naimisiin Maria Karoline von Weberin kanssa.
Ylä-Kännää
Ylä-Kännää on Keski-Suomessa Jyväskylässä Puuppolan kylän lähellä sijaitseva lampi.
Maantietoa
Lammen pinta-ala on 1,3 hehtaaria, se on 250 metriä pitkä ja 100 metriä leveä. Lammella ei ole kartan mukaan saaria. Lampi on luodattu ja siitä on julkaistu syvyyskartat. Lammen tilavuudeksi on saatu 12 700 kuutiometriä. Sen keskisyvyys on 1,0 metriä ja suurin syvyys on 2,5 metriä. Sen rantaviivan pituus on 550 metriä.
Vesistösuhteet
Lampi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Tuomiojärven–Palokkajärven valuma-alueella (14.29), jonka Vasarajoen valuma-alueeseen (14.294) se kuuluu. Lammen vedenpinnan korkeus on 134,6 metriä mpy.
Kaitalampi (Jyväskylä)
Kaitalampi on Keski-Suomessa Jyväskylässä Puuppolan kylän lähellä sijaitseva lampi.
Maantietoa
Lammen pinta-ala on 4,0 hehtaaria, se on 550 metriä pitkä ja 150 metriä leveä. Lammella ei ole kartan mukaan saaria. Lampi on luodattu ja siitä on julkaistu syvyyskartat. Sen rantaviivan pituus on 1,3 kilometriä.
Vesistösuhteet
Lampi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Tuomiojärven–Palokkajärven valuma-alueella (14.29), jonka Vasarajoen valuma-alueeseen (14.294) se kuuluu. Lammen vedenpinnan korkeus on 135,7 metriä mpy.
Frank Edwards
Edwards työskenteli radiotoimittajana Mutual Broadcasting Systemissä, jossa hänellä oli oma AFL-ammattiliiton sponsoroima radio-ohjelma. Edwards irtisanottiin ohjelmasta vuonna 1954, sillä AFL:n mukaan Edwards uutisoi radiossa mieluummin omista näkemyksistään ja lentävistä lautasista kuin merkittävistä uutistapahtumista. Potkuistaan huolimatta Edwards työskenteli myöhemmin urallaanuseissa paikallisradiossa.
Edward kirjoitti bestsellerin Flying Saucers, Serious Business (suomennettu Lentävien lautasten arvoitus (1968)) ja julkaisi sen vuonna 1966. Lisäksi hän julkaisi elämänsä aikana useita muita kirjoja.
Pulkovon kansainvälinen lentoasema
Pulkovon lentoasema sijaitsee 16 kilometriä Pietarin keskustasta etelään Pulkkalassa. Lentoaseman käyttämä IATA-koodi LED juontaa juurensa Pietarin neuvostoaikaiseen nimeen Leningradiin.
Vuoden 2012 liikenne
Lentoasema on Venäjän vilkkaimpia. Vuonna 2012 lentoaseman kautta matkusti kaikkiaan 11 154 560 henkeä. Tämä oli 16,1 prosenttia vuotta 2011 enemmän. Matkustajamäärältään Pulkovo oli Venäjän federaation 3. vilkkain lentoasema, edellään ainoastaan Moskovan Domodedovon ja Šeremetjevon kansainväliset lentoasemat. Ulkomaanliikenteen osuus matkustajista oli 6 154 800 henkeä, mikä tarkoitti 20 % kasvua edellisvuoteen nähden. Kotimaan liikenteessä kasvua oli 11,5 % ja matkustajia oli yhteensä 4 999 800 henkeä. Kentälle tehtiin vuonna 2012 kaikkiaan 125 715 lentokoneiden nousua tai laskua.
Terminaalit
thumb|210px| Pulkovo-1, eli kotimaan terminaalin edusta thumb|210px| Pulkovo-2 eli kansainvälisen terminaalin lähtevän liikenteen sisäänkäynti thumb|210px| Pulkovo-2 terminaali, terminaalin vanha osa Lentoasemalla on nykyisin kaksi matkustajaterminaalia, yksi rahtiterminaali, 98 lentokoneiden seisontapaikkaa ja kaksi kiitotietä. Terminaali 1 palvelee lähinnä Venäjän sisäistä liikennettä sekä kansainvälisiä charter-lentoja, ja terminaali 2 puolestaan muita kansainvälisiä lentoja.
Historia
Alun perin lentoaseman nimi oli Šosseinajan lentoasema. Sen rakentaminen aloitettiin tammikuussa 1931, ja se valmistui 24. kesäkuuta 1932. Ensimmäinen lentokone saapui 2,5 tunnissa Moskovasta samana päivänä kello 17.31 mukanaan matkustajia ja postia.
Pulkovon lentoasemaa, kuten monia muitakin Venäjän lentoasemia, käytettiin sotilaskäyttöön toisessa maailmansodassa. Sodan jälkeen lentoasema palautui taas palvelemaan siviililentoliikennettä.
Vuonna 1951 lentoaseman terminaalirakennus uusittiin, jotta sinne voitaisiin operoida myös isommilla konetyypeillä. Lentoasema nimettiin Pulkovon lentoasemaksi huhtikuussa 1973, kun uusi terminaalirakennus avattiin. 1970-luvulta 1990-luvulle mentäessä lentoaseman matkustajamäärät kasvoivat jopa 40–50 %. Vuonna 1990 Pulkovon lentoaseman kautta kulki yhteensä 4 837 000 matkustajaa.
Mike Stone
Mike "Clay" Stone (1951 – toukokuu 2002 ) oli englantilainen äänittäjä ja tuottaja. Hän tuotti muun muassa American, Asian, Blue Öyster Cultin, George Carlinin, Daniel Amosin, Foreignerin, Journeyin, KISSin, Queenin, REO Speedwagonin, Lou Reedin, Frank Zappan albumeita sekä omalle Clay Records -levymerkilleen muun muassa yhtyeitä Discharge ja GBH. Stone aloitti äänittäjänä Abbey Road Studiossa Lontoossa kesällä 1964. Hän avusti äänittäjänä George Martinia ja Norman Smithiä tuotettaessa The Beatles -yhtyettä. Myöhemmin Stone myös palasi studiolle tuottajana.
Malmön keskusrautatieasema
Malmön keskusrautatieasema on vuonna 1856 avattu rautatieasema Ruotsin Malmössä. Se on Tukholman keskusrautatieasemalta alkavan 483 kilometriä pitkän eteläisen pääradan pääteasema. Vuodesta 2010 alkaen Malmö on ollut myös Kööpenhaminaan liikennöivän Öresundstågenin käytössä. Citytunneln-rautatietunnelia pitkin asema on yhteydessä myös Triangelnin ja Hyllien asemiin.
Paulo Santos
Paulo Jorge da Silva dos Santos (s. 11. joulukuuta 1972 ) on portugalilainen jalkapallomaalivahti, joka urallaan pelasi useissa portugalilaisissa seurajoukkueissa. Portugalin maajoukkueessa hän pelasi yhden ottelun ja oli varamaalivahtina Saksan MM-kisoissa 2006.
Arsebreed
Arsebreed on hollantilainen death metal -yhtye, joka perustettiin vuonna Den Helderissä. Yhtyeen koostuu mm. Pyaemian ja Disavowedin jäsenistä. Vuosina 2001–2005 yhtye toimi nimellä Bloodcum.
Arsebreed julkaisi ensimmäisen esikoisdemonsa Arsestabbers huhtikuussa 2001. Neljä vuotta myöhemmin yhtye solmi levytyssopimuksen Neurotic Recordsin kanssa. Esikoisalbumi Munching the Rotten julkaistiin 31. lokakuuta 2005.
Joulukuussa 2010 yhtye siirtyi Unique Leader Recordsille. Toisen studioalbumin piti ilmestyä vuoden 2012 aikana, mutta sen julkaiseminen on pitkittynyt.
Luonnonarvokauppa
Luonnonarvokauppa tarkoittaa sitä, että maanomistaja sitoutuu vapaaehtoisesta sopimuksesta ylläpitämään tai lisäämään luonnonarvoja metsässään määräajan. Tästä hän saa tuloa luonnonarvojen ostajalta: maksajina eli luonnonarvojen ostajina voivat toimia vaikkapa alueellinen metsäkeskus tai ympäristökeskus. Luonnonarvokauppasopimukset tehdään tyypillisesti 10–20 vuodeksi kerrallaan, ja määräajan jälkeen alueen käyttö jatkuu maanomistajan haluamalla tavalla.
Luonnonarvokaupassa huomio on yksityismetsissä ja tavoitteena on saada luonnonsuojelu yhdeksi taloudellisen maankäytön muodoksi vaikkapa puunkaadon, turpeennoston tai metsästyksen rinnalle.
Vuonna 2003 Satakunnassa aloitettiin Etelä-Suomen metsien monimuotoisuus-ohjelma Metson yhteydessä luonnonarvokauppakokeilu. Sitä luonnehdittiin perinteiseen suojeluun verrattuna asiakaslähtöiseksi toiminnaksi. Tutkimusten mukaan kun maanomistajat ovat yleensä olleet tyytyväisiä suojeluratkaisuista maksettuihin korvauksiin, mutta suojelusuunnittelussa he ovat kokeneet asemansa epätasa-arvoiseksi. Luonnonarvokaupan toivotaan tuovan ratkaisun myös ongelmiin, jotka koskevat suojelupäätösten peruuttamattomuutta ja heikkouksia taloudellisten haittojen korvaamismenettelyssä.
Yhtenä luonnonarvokaupan kokeilemisen motiivina on ollut Natura 2000 -ohjelman 1990-luvun lopussa synnyttämä arvostelu ja keskustelu luonnonsuojelun tarpeesta ja menettelytavoista. Satakunnassa uutta luonnonsuojelumenetelmää on suunniteltu vuodesta 1996 lähtien. Pohjaa suojelukeksinnölle on antanut maanomistajien ja luonnonsuojelutahojen välillä maakunnassa vallinnut hyvä keskusteluyhteys.
Huw Lloyd-Langton
thumb|Lloyd-Langton Hawkwindin riveissä [[Monsters of Rock -festivaaleilla vuonna 1982]] Richard Hugh ”Huw” Lloyd-Langton (7. helmikuuta 1951 Lontoo, Iso-Britannia – 6. joulukuuta 2012) oli brittiläinen kitaristi, joka muistetaan parhaiten Hawkwind-yhtyeen jäsenenä.
Lloyd-Langton liittyi Hawkwindiin vuonna 1970 soolokitaristiksi yhtyeestä lähteneen Mick Slatteryn tilalle. Lloyd-Langton oli mukana yhtyeen ensimmäisellä albumilla, mutta erosi pian levyn ilmestymisen jälkeen koettuaan yhtyeen huumeidentäytteisen elämäntyylin liian raskaaksi. 1970-luvulla hän soitti useiden artistien kanssa ja oli jäsenenä Widowmaker-yhtyeessä vuosina 1974–1978. Yhtye keikkaili ahkerasti Yhdysvalloissa ja sai siellä listasijoituksiakin. Lloyd-Langton palasi Hawkwindiin vuonna 1979 ja pysyi yhtyeessä aina vuoteen 1988 asti. Vuonna 1982 hän perusti sivuprojektina sooloyhtyeen Lloyd Langton Group, jota hän pyöritti enemmän ja vähemmän näkyvästi aina 2000-luvulle saakka. Vuonna 2001 Lloyd-Langton palasi jälleen Hawkwindiin, mutta joutui eroamaan seuraavana vuonna sairastuttuaan legioonalaistautiin. Sen jälkeen hän vietti hiljaiseloa toipuen sairaudestaan. Vuonna 2012 hän kuoli syöpään.
Usher
Usher Raymond IV (s. 14. lokakuuta 1978 Dallas, Teksas) tunnetaan paremmin ja lyhyemmin taiteilijanimellään Usher on yhdysvaltalainen R&B- ja pop-laulaja-lauluntekijä sekä näyttelijä. Hän nousi kuuluisuuteen 1990-luvulla moninkertaista platinaa myyneen albumin My Way ja albumin 8701 myötä. Hänen menestyksensä jatkui läpimurtolevyllä Confessions, joka myi yli miljoona kappaletta Yhdysvalloissa. Usher on myynyt yhteensä noin 42 miljoonaa albumia ja voittanut viisi Grammy-palkintoa. Vuonna 2008 Billboard-lehti otti Usherin All time Hot 100 Artist -luetteloonsa. Hän on yksi harvoista mainituista sukupolvensa laulajista. Recording Industry Association of American mukaan Usher on myynyt Yhdysvalloissa 20,5 miljoonaa levyä.
Musiikin lisäksi Usher on harjoittanut muutakin liiketoimintaa. Hän on perustanut oman levy-yhtiönsä US Records ja omistaa osan Cleveland Cavaliers -koripallojoukkueesta. Hän on esiintynyt myös elokuvissa: näyttelijänä hän debytoi vuoden 1998 tuotannossa Kauhun oppitunnit. Usher oli naimisissa Tameka Fosterin kanssa ja hänellä on kaksi poikaa.